Batakių herbas

Batakių herbas – pagrindinis Batakių miestelio ir Batakių seniūnijos (Tauragės rajono savivaldybė) heraldikos atributas.

 Aprašas 

Herbo skydo sidabriniame lauke, atskirtame nuo skydo raudonos papėdės liepsnų linija, juodas išnyrantis šėlstantis lokys su raudona kuoka dešinėje letenoje. Lokio liežuvis raudonas, nagai sidabriniai.

 Simbolika 

Batakių herbu išreikšta pasiaukojama žemaičių kova už Lietuvos laisvę. Juodas lokys paimtas iš Žemaitijos herbo, raudona (kruvina) kuoka – vienas iš žemaičių kovos ginklų. Liepsnojanti skydo papėdė rodo kančias, kurias patyrė šio krašto gyventojai kovodami už laisvę. Batakių herbu išreikšta žemaičių kova su priešais.Batakių miestelis. Batakiuaukaja.com (tikrinta 2025-09-08).

 Istorija 

Vietovė prie Ančios upės kranto, kur įsikūręs miestelis, priklauso regionui, kur vyko aršios žemaičių kovos su Vokiečių ordinu. Prie Batakių esantį Aukaimio piliakalnį XIII a. pabaigoje – XIV a. pradžioje Vokiečių ordinas naikino ir degino net kelis kartus, kol 1305 m. pilį ir prie jos buvusias gyvenvietes pavertė pelenais. 1448 m. atgijusi gyvenvietė jau minima Batakių vardu. Vietos gyventojai aktyviai dalyvavo XIX a. sukilimuose ir pokario rezistencinėje kovoje su sovietais.

Herbo etalono autorius – dailininkas Juozas Galkus. Lietuvos Respublikos Prezidentas herbą 2006 m. gruodžio 28 d. patvirtino dekretu Nr. 1K-842.

 Šaltiniai 

Kategorija:Batakiai
Kategorija:2006 m. patvirtinti Lietuvos gyvenviečių herbai
Kategorija:Tauragės rajono savivaldybės gyvenviečių herbai
Kategorija:Lietuvos miestelių herbai